பெருமானின் அறிவுரையின்படி, மகரிஷி பிப்பலர் தனது பயணத்தை ஸ்ரீ மார்க்கஸகாயேஸ்வரரை முதலில் தரிசித்துத் தொடங்கினார். மனம் குளிர்ந்த சிவ பிரான் வடக்குப் பக்கமாக வழி காட்டினார். அவர் காட்டிய வழியில் சென்று காவிரி நதியில் நீராடி கோழிக்குத்தி எனும் ஊரை வந்தடைந்தார். அப்போது ஒரு நெடிய, நீண்டு வளர்ந்த அத்திமரத்தில் ஸ்ரீ சீனிவாசப் பெருமாள் பிப்பல மகரிஷிக்கு விஸ்வரூப தரிசனம் தந்தார். இப்படிப்பட்டதொரு காட்சியினை மனதில் நினைத்துப் பார்க்கும்போதே மெய் சிலிர்க்கிறது. விஸ்வரூப தரிசனத்தை நேரில் கண்ட மகரிஷிக்கு எத்தனைக் கொடுப்பினை, இத்தகு காணக் கிடைக்காத காட்சியினைக் காண.